polyglot-tagger/wikipedia-language-snippets-filtered huggingface dataset:
೧೯೭೬ರವರೆಗೆ ಹಲವಾರು ಜನಪ್ರಿಯ ಚಿತ್ರಗಳಲ್ಲಿ ಅಭಿನಯಿಸಿದ ಬಳಿಕ ೧೯೮೧ರವರೆಗೆ ಚಿತ್ರರಂಗದಿಂದ ದೂರವಿದ್ದರು. ಆ ನಂತರ ಪೋಷಕ ಪಾತ್ರಗಳಲ್ಲಿ ಅಭಿನಯಿಸಲಾರಂಭಿಸಿದರು. ಕ್ರಾಂತಿ , ಶಕ್ತಿ , ವಿಧಾತಾ , ಮಶಾಲ್ , ಕರ್ಮ , ಸೌದಾಗರ್ , ಇತ್ಯಾದಿ ಚಿತ್ರಗಳೂ ಜನಪ್ರಿಯವಾದವು. ಅವರ ಕೊನೆಯ ಚಿತ್ರ ಕಿಲಾ ಅಷ್ಟೇನೂ ಜನ ಮೆಚ್ಚುಗೆಯನ್ನು ಪಡೆಯಲಿಲ್ಲ.
ಶ್ರೇಷ್ಠ ಅಭಿನಯಕ್ಕೆ ಎಂಟು ಬಾರಿ ಫಿಲ್ಮ್ ಫೇರ್ ಪ್ರಶಸ್ತಿಗಳನ್ನು ಪಡೆದ ದಿಲೀಪ್ ಕುಮಾರರಿಗೆ ಫಿಲ್ಮ್ ಫೇರ್ ಲೈಫ್ ಟೈಮ್ ಅಚೀವ್‌ಮೆಂಟ್ ಪ್ರಶಸ್ತಿಯನ್ನು ೧೯೯೩ರಲ್ಲಿ ನೀಡಲಾಯಿತು. ೧೯೯೪ರಲ್ಲಿ ದಾದಾ ಸಾಹೆಬ್ ಪ್ರಶಸ್ತಿಯನ್ನು ಭಾರತ ಸರ್ಕಾರ ಇತ್ತು ಸನ್ಮಾನಿಸಿತು. ೧೯೯೧ರಲ್ಲಿ ಪದ್ಮಭೂಷಣ ಪ್ರಶಸ್ತಿಯನ್ನು ನೀಡಲಾಯಿತು.
ಮಖಣಾಪೂರ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಬಿಜಾಪುರ ತಾಲ್ಲೂಕಿನಲ್ಲಿದೆ.
ಬಡತನವು ಕಡೇಪಕ್ಷ 225,000 ಹೈತಿಯನ್ ಮಕ್ಕಳಿಗೆ ರೆಸ್ಟವೆಕ್ ಗಳಾಗಿ ಕೆಲಸ ಮಾಡಲು ನಿರ್ಬಂಧ ಹೇರಿತ್ತು; ಇದನ್ನು ವಿಶ್ವಸಂಸ್ಥೆಯು ಆಧುನಿಕ ದಿನದ ಗುಲಾಮಗಿರಿಯ ರೂಪವೆಂದು ಪರಿಗಣಿಸುತ್ತದೆ.
ರೋಮನ್ ಗಣರಾಜ್ಯವನ್ನು ಬಾಹ್ಯವಾಗಿ ವಿಸ್ತರಿಸಿದಂತೆ, ಸಂಪೂರ್ಣ ಜನಸಂಖ್ಯೆಯನ್ನು ಗುಲಾಮರನ್ನಾಗಿಸಲಾಯಿತು, ಈ ಮೂಲಕ ಯುರೋಪ್ ನ ಮತ್ತು ಮೆಡಿಟರೆನಿಯನ್ ನಿಂದ ಗುಲಾಮರ ಸರಬರಾಜನ್ನು ಆರಂಭಿಸಲಾಯಿತು. ಗ್ರೀಕರು, ಇಲಿರಿಯನ್ನರು, ಬರ್ಬರರು, ಜರ್ಮನ್ನರು, ಬ್ರಿಟನ್ನರು, ಟ್ರಾಸಿಯನ್ನರು, ಗೌಲ್ ರು, ಯೆಹೂದ್ಯರು, ಅರಬ್ಬರು, ಮತ್ತು ಅನೇಕರು ಕೇವಲ ದುಡಿಮೆಗಾಗಿ ಮಾತ್ರವಲ್ಲದೇ ಮನರಂಜನೆಗಾಗಿ ಯು ಗುಲಾಮರಾದರು. ಅಲ್ಪಸಂಖ್ಯಾತ ಗಣ್ಯರ ಈ ದಬ್ಬಾಳಿಕೆ ಗುಲಾಮರ ದಂಗೆ ಗಳಿಗೆ ಕಾರಣವಾಯಿತು; ಸ್ಪಾರ್ಟಕಸ್ ನಡೆಸಿದ ತರ್ಡ್ ಸರ್ವೈಲ್ ವಾರ್ ಅತ್ಯಂತ ಪ್ರಸಿದ್ಧವಾದ ಮತ್ತು ತೀವ್ರವಾದ ದಂಗೆಯಾಗಿದೆ. ಗಣತಂತ್ರಯುಗದ ಉತ್ತರಾರ್ಧದ ಹೊತ್ತಿಗೆ ಗುಲಾಮಗಿರಿಯು ರೋಮ್ ನ ಸಂಪತ್ತಿನ ಪ್ರಮುಖ ಆರ್ಥಿಕ ಆಧಾರವಾಯಿತು. ಅಲ್ಲದೇ ರೋಮನ್ ಸಮಾಜದ ಅತ್ಯಂತ ಪ್ರಮುಖ ಭಾಗವಾಯಿತು. ಕೊನೆಯ ಪಕ್ಷ ಪ್ರಾಚೀನ ರೋಮ್ ನ 25 ಪ್ರತಿಶತದಷ್ಟು ಜನಸಂಖ್ಯೆಯಾನ್ನದರು ಗುಲಾಮರನ್ನಾಗಿಸಲಾಗಿತ್ತು. ಕೆಲವು ವಿದ್ವಾಂಸರ ಪ್ರಕಾರ, 35 ಪ್ರತಿಶತದಷ್ಟು ಅಥವಾ
ಇಟಲಿಯ ಜನಸಂಖ್ಯೆಗಿಂತ ಹೆಚ್ಚಿನಷ್ಟು ಗುಲಾಮರಿದ್ದರು. ರೋಮನ್ ಸಾಮ್ರಾಜ್ಯದಡಿಯಲ್ಲಿ ಕೇವಲ ರೋಮ್ ನಗರದಲ್ಲೆ ಸುಮಾರು 400,000 ದಷ್ಟು ಗುಲಾಮರಿದ್ದರು. ರೋಮನ್ ಸಾಮ್ರಾಜ್ಯ ಉದಯಿಸಿದ ಸಹಸ್ರವರ್ಷಗಳಿಂದ ಅದು ಅಂತಿಮವಾಗಿ ಮುಳುಗುವವರೆಗು,ಮೆಡಿಟರೆನಿಯನ್ ಮಯತ್ತು ಅದರ ಒಳನಾಡುಗಳುದ್ದಕ್ಕೂ ಕೊನೆಯ ಲಕ್ಷ 100 ಮಿಲಿಯನ್ ಜನರನ್ನಾದರು ಸೆರೆಹಿಡಿಯಲಾಗಿತ್ತು ಅಥವಾ ಗುಲಾಮರ ರೂಪದಲ್ಲಿ ಮಾರಲಾಗಿತ್ತು.
ಒಬ್ಬ ಗುಲಾಮನ ಸರಾಸರಿ ಜಾಗತಿಕ ಮಾರಾಟ ಬೆಲೆಯು ಸರಿಸುಮಾರು $340 ಎಂದು ಲೆಕ್ಕಿಸಲಾಗಿತ್ತು, ಜೊತೆಗೆ ಲೈಂಗಿಕವಾಗಿ ಬಳಸಿಕೊಳ್ಳಲಾಗುತ್ತಿದ್ದಂತಹ ಗುಲಾಮರ ಸರಾಸರಿ ಸಾಗಾಣಿಕೆಯು $1,895ರಷ್ಟು ಅಧಿಕವಾಗಿತ್ತು, ಹಾಗು ಏಷ್ಯಾ ಹಾಗು ಆಫ್ರಿಕಾದ ಭಾಗಗಳಲ್ಲಿ ಸಾಲದ ಬಂಧನಕ್ಕೊಳಪಟ್ಟ ಗುಲಾಮರು ತೀರ ಕಡಿಮೆ ಅಂದರೆ $40 ರಿಂದ $50ಕ್ಕೆ ಮಾರಾಟವಾಗುತ್ತಿದ್ದರು.
ವಿಶ್ವವ್ಯಾಪಿಯಾಗಿ ಗುಲಾಮಗಿರಿಯು ಒಂದು ಕ್ರಿಮಿನಲ್ ಅಪರಾಧವಾಗಿದ್ದರೂ ಸಹ ಗುಲಾಮರ ಒಡೆಯರು ಸಿಕ್ಕಿಬೀಳುವ ಅಪಾಯದ ನಡುವೆಯೂ ಇವರುಗಳ ಮಾರಾಟದಿಂದ ಅಧಿಕ ಆದಾಯವನ್ನು ಗಳಿಸುತ್ತಿದ್ದರು. ಸಂಶೋಧಕ ಸಿದ್ಧಾರ್ಥ್ ಕಾರಾ ಪ್ರಕಾರ, 2007ರಲ್ಲಿ ಗುಲಾಮಗಿರಿಯ ಎಲ್ಲ ರೂಪಗಳಿಂದ ವಿಶ್ವವ್ಯಾಪಿಯಾಗಿ ಬಂದ ಲಾಭವು $91.2 ಶತಕೋಟಿ ಎಂದು ಅಂದಾಜಿಸುತ್ತಾರೆ. ಜಾಗತಿಕ ಕ್ರಿಮಿನಲ್ ಉದ್ಯಮಗಳ ದೃಷ್ಟಿಯಲ್ಲಿ ಹೋಲಿಸಿದಾಗ ಇದು ಮಾದಕದ್ರವ್ಯದ ಅಪರಾಧದ ನಂತರದ ಸ್ಥಾನದಲ್ಲಿದೆ. 2007ರಲ್ಲಿ ಒಬ್ಬ ಗುಲಾಮನಿಂದ ಉತ್ಪತ್ತಿಯಾಗುತ್ತಿದ್ದ ಸರಾಸರಿ ವಾರ್ಷಿಕ ಆದಾಯವು $3,175 ಎಂದು ಅಂದಾಜಿಸಲಾಗಿತ್ತು, ಜೊತೆಗೆ ಒಪ್ಪಂದದ ಜೀತಗಾರರು $950ರಷ್ಟು ಕಡಿಮೆ ಹಣಕ್ಕೆ ಮಾರಾಟವಾಗುತ್ತಿದ್ದರು ಹಾಗು ಲೈಂಗಿಕವಾಗಿ ಬಳಕೆಯಾಗುತ್ತಿದ್ದ ಗುಲಾಮರು $29,210ಕ್ಕೆ ಮಾರಾಟವಾಗುತ್ತಿದ್ದರು. ಪ್ರತಿ ವರ್ಷ ಎಲ್ಲ ಗುಲಾಮರ ಮಾರಾಟದಿಂದ ಬರುತ್ತಿದ್ದ ಸರಾಸರಿ ನಲವತ್ತು ಶೇಖಡದಷ್ಟು ಹಣವು ಲೈಂಗಿಕವಾಗಿ ಬಳಸಿಕೊಳ್ಳಲಾಗುವ ಗುಲಾಮರಿಂದ ಹುಟ್ಟುತ್ತದೆ, ಇದು ವಿಶ್ವದ 29 ದಶಲಕ್ಷ ಗುಲಾಮರಿಗಿಂತ ಶೇಖಡಾ ನಾಲ್ಕರಷ್ಟು ಹೆಚ್ಚಿನ ಸಂಖ್ಯೆಯನ್ನು ಪ್ರತಿನಿಧಿಸುತ್ತದೆ.
ರಾಬರ್ಟ್ ಡೇವಿಸ್ ನ ಪ್ರಕಾರ 1 ದಶಲಕ್ಷ ಹಾಗು 1.25 ದಶಲಕ್ಷದಷ್ಟು ಯುರೋಪಿಯನ್ನರನ್ನು ಬಾರ್ಬರಿ ದರೋಡೆಕೋರರು ಸೆರೆಹಿಡಿದು, 16 ಹಾಗು 19ನೇ ಶತಮಾನಗಳ ನಡುವೆ ಉತ್ತರ ಆಫ್ರಿಕಾ ಹಾಗು ಒಟ್ಟೋಮನ್ ಸಾಮ್ರಾಜ್ಯಕ್ಕೆ ಗುಲಾಮರನ್ನಾಗಿ ಮಾರಾಟ ಮಾಡಿದರು. 1783ರಲ್ಲಿ ರಷ್ಯನ್ ಸಾಮ್ರಾಜ್ಯವು ಕ್ರಿಮೀನ್ ಖಾನತೆಯನ್ನು ನಾಶಪದಿಸುವವರೆಗೂ ಹಲವಾರು ಶತಮಾನಗಳವರೆಗೆ ಕಪ್ಪು ಸಮುದ್ರ ಪ್ರದೆಶಗದಲ್ಲಿ ಕ್ರಿಶ್ಚಿಯನ್ ಗುಲಾಮರ ವ್ಯಾಪಕ ಮಾರಾಟವೂ ಸಹ ನಡೆದಿತ್ತು. 1570ರಲ್ಲಿ ಸುಮಾರು 20,000ದಷ್ಟು ಗುಲಾಮರು ಪ್ರತಿ ವರ್ಷ ಕ್ರಿಮೀನ್ ಪೋರ್ಟ್ ಆಫ್ ಕಫ್ಫಾನಲ್ಲಿ ಮಾರಾಟವಾಗುತ್ತಿದ್ದರು. ಗುಲಾಮರನ್ನು ದಕ್ಷಿಣ ರಷ್ಯಾ, ಪೋಲಂಡ್-ಲಿತುವಾನಿಯ, ಮೊಲ್ಡವಿಯಾ, ವಲ್ಲಚಿಯಾ, ಹಾಗು ಸಿರ್ಕಾಸ್ಸಿಯದಲ್ಲಿ "ಹುಲ್ಲುಗಾವಲಿನ ಕಟಾವು" ಎಂಬ ವ್ಯಾಪಾರದಲ್ಲಿ ಟಾರ್ಟರ್ ಕುದುರೆ ಸವಾರರು ಸೆರೆಹಿಡಿಯುತ್ತಿದ್ದರು. ಕೇವಲ ಪೊಡೋಲಿಯಾನಲ್ಲಿ, ಸುಮಾರು ಮೂರನೇ ಒಂದರಷ್ಟು ಹಳ್ಳಿಗಳನ್ನು ನಾಶಪಡಿಸಲಾಗಿತ್ತು ಅಥವಾ 1578 ಹಾಗು 1583ರ ನಡುವೆ ಬೇರೊಬ್ಬರ ಅಧೀನಕ್ಕೆ ಒಪ್ಪಿಸಲಾಗಿತ್ತು. ಕೆಲವು ಸಂಶೋಧಕರು, ಕ್ರಿಮೀನ್ ಖಾನತೆಯ ಅವಧಿಯಲ್ಲಿ ಒಟ್ಟಾರೆಯಾಗಿ ಮೂರು ದಶಲಕ್ಷಕ್ಕೂ ಅಧಿಕ ಜನರನ್ನು ಬಂಧಿಸಿ, ಗುಲಾಮರನ್ನಾಗಿ ಮಾಡಿಕೊಳ್ಳಲಾಗಿತ್ತೆಂದು ಅಂದಾಜಿಸುತ್ತಾರೆ. ಕ್ರಿಮೀನ್ ಜನಸಂಖ್ಯೆಯಲ್ಲಿ 75%ರಷ್ಟು ಗುಲಾಮರು ಅಥವಾ
ಗುಲಾಮಗಿರಿಯ ಮೇಲೆ ರಾಜಕೀಯ ವಿಭಜನೆಯನ್ನು ತಾತ್ಕಾಲಿಕವಾಗಿ 1850ರ ರಾಜಿ ಮೂಲಕ ಪರಿಹರಿಸಿಕೊಳ್ಳಲಾಯಿತು, ಇದರಂತೆ ಗುಲಾಮರು ಹಾಗು ಮುಕ್ತ ರಾಜ್ಯಗಳ ನಡುವಿನ ಹೊಸ ಭೂಪ್ರದೇಶಗಳನ್ನು ವಿಭಜಿಸಬೇಕಾಗಿತ್ತು. ಆದಾಗ್ಯೂ, ಕನ್ಸಾಸ್ ನ ಪರಿಸ್ಥಿತಿಯು ಪರಿಹಾರವಾಗದೆ ಹಾಗೆ ಉಳಿದಿತ್ತು, ಇದು ಗುಲಾಮಗಿರಿ ಪರವಾದ ಹಾಗು ಗುಲಾಮಗಿರಿ ವಿರೋಧಿ ನೆಲೆಗಾರರ ನಡುವೆ ರಕ್ತಪಾತದ ಘರ್ಷಣೆಗಳು ಉಂಟಾದವು. 1860ರಲ್ಲಿ, ಗುಲಾಮಗಿರಿಯನ್ನು ಸೀಮಿತಗೊಳಿಸುವ ಮುಖ್ಯ ಉದ್ದೇಶವನ್ನು ಹೊಂದಿದ್ದ ಅಬ್ರಹಾಂ ಲಿಂಕನ್ ರನ್ನು ಅಧ್ಯಕ್ಷಗಾದಿಗೆ ಏರಿಸಲು ನಡೆದ ಚುನಾವಣೆಯು ದಕ್ಷಿಣ ರಾಜ್ಯಗಳ ವಿಯೋಜನೆಗೆ ಹಾಗು ಅಂತರ್ಯುದ್ಧಕ್ಕೆ ದಾರಿ ಮಾಡಿಕೊಟ್ಟಿತು. ಆದಾಗ್ಯೂ, ಲಿಂಕನ್ ಗುಲಾಮಗಿರಿಗೆ ಸಂಬಂಧಿಸಿದ ವಿಷಯಗಳಲ್ಲಿ ಮಧ್ಯಸ್ಥಿಕೆ ವಹಿಸುವ ಯಾವುದೇ ಉದ್ದೇಶವನ್ನು ಆರಂಭದಲ್ಲಿ ಅಲ್ಲಗಳೆಯುತ್ತಾರೆ, ಯುದ್ಧದ ಮುಂದುವರಿಕೆಯು ಇಮಾನ್ಸಿಪೆಶನ್ ಪ್ರೋಕ್ಲಮೇಶನ್ ನನ್ನು ಮಂಡಿಸಿತು, ಇದರಂತೆ ಕ್ರಾಂತಿಯು ನಡೆಯುತ್ತಿರುವಂತೆಯೇ ದಕ್ಷಿಣದ ರಾಜ್ಯಗಳಲ್ಲಿ ಗುಲಾಮರನ್ನು ಬಿಡುಗಡೆ ಮಾಡಲಾಯಿತು, ಹಾಗು ಅಂತಿಮವಾಗಿ ಡಿಸೆಂಬರ್ 1865ರ ಥರ್ತೀನ್ಥ್ ಅಮೆಂಡ್ಮೆಂಟ್ ಟು ದಿ ಯುನೈಟೆಡ್ ಸ್ಟೇಟ್ಸ್ ಕಾನ್ಸ್ಟಿಟ್ಯೂಶನ್, ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿದ್ದ ಅಧಿಕೃತ ಗುಲಾಮಗಿರಿಗೆ ಮುಕ್ತಾಯವನ್ನು ಹಾಡಿತು.
ವರ್ಜೀನಿಯಾ, ಉತ್ತರ ಕ್ಯಾರೊಲಿನಾ, ಹಾಗು ಕೆಂಚುಕಿಯಲ್ಲಿ ಬೆಳೆಯಲಾಗುತ್ತಿದ್ದಂತಹ ಹೊಗೆಸೊಪ್ಪನ್ನು ಆಧರಿಸಿ ಪ್ಲಾಂಟೆಶನ್ ವ್ಯವಸ್ಥೆ ಹಾಗು ದಕ್ಷಿಣ ಕ್ಯಾರೊಲಿನಾನಲ್ಲಿ ಬೆಳೆಯುತ್ತಿದ್ದಂತಹ ಭತ್ತದ ಪ್ಲಾಂಟೆಶನ್, ಜಾರ್ಜಿಯಾ, ಅಲಬಾಮ, ಮಿಸ್ಸಿಸ್ಸಿಪ್ಪಿಯಲ್ಲಿ ಬೆಳೆಯಲಾಗುತ್ತಿದ್ದಂತಹ ಸಮೃದ್ಧ ಹತ್ತಿ ಪ್ಲಾಂಟೆಶನ್ ಗಳಿಗೆ ವಿಸ್ತರಿಸಿತು—ಹಾಗು ಇದರಲ್ಲಿ ದುಡಿಯಲು ಹೆಚ್ಚು ಹೆಚ್ಚು ಗುಲಾಮರ ಅಗತ್ಯವಿತ್ತು. ಆದರೆ ಗುಲಾಮರನ್ನು ಆಮದು ಮಾಡಿಕೊಳ್ಳುವುದನ್ನು1808ರಲ್ಲಿ ಕಾನೂನುಬಾಹಿರಗೊಳಿಸಲಾಯಿತು. ಸಂಪೂರ್ಣ ಅಂಕಿಅಂಶಗಳ ಕೊರತೆಯ ಹೊರತಾಗಿಯೂ, ಸುಮಾರು 1,000,000 ಗುಲಾಮರು 1790ರಿಂದ 1860ರ ನಡುವೆ ಓಲ್ಡ್ ಸೌತ್ ನಿಂದ ಪಶ್ಚಿಮಕ್ಕೆ ಸ್ಥಳಾಂತರಿಸಲಾಯಿತು. ಹಲವು ಗುಲಾಮರನ್ನು ಮೇರಿಲ್ಯಾಂಡ್, ವರ್ಜೀನಿಯ, ಹಾಗು ಕ್ಯಾರೋಲಿನಾಸ್ ಗೆ ಸ್ಥಳಾಂತರಿಸಲಾಯಿತು. ಮೈಕಲ್ ಟಾಡ್ಮನ್, 1989ರಲ್ಲಿ ಬರೆದ ಸ್ಪೆಕ್ಯುಲೇಟರ್ಸ್ ಅಂಡ್ ಸ್ಲೇವ್ಸ್, ಮಾಸ್ಟರ್ಸ್, ಟ್ರೇಡರ್ಸ್, ಹಾಗು ಸ್ಲೇವ್ಸ್ ಇನ್ ಓಲ್ಡ್ ಸೌತ್ ಎಂಬ ಪುಸ್ತಕದಲ್ಲಿ, ಗುಲಾಮರ 60–70% ಅಂತರಪ್ರಾದೇಶಿಕ ವಲಸೆಗಾರಿಕೆಯು ಅವರ ಮಾರಾಟಗಳ ಪರಿನಾಮವಾಗಿತ್ತು. 1820ರಲ್ಲಿ, ಅಪ್ಪರ್ ಸೌತ್ ನ ಒಂದು ಮಗುವನ್ನು ಮಾರಾಟ ಮಾಡಲು 1860ರ ಹೊತ್ತಿಗೆ 30% ಅವಕಾಶವಿತ್ತು.
ಬೈಜಾನ್ಟಿನ್-ಒಟ್ಟೋಮನ್ ಯುದ್ಧಗಳು ಹಾಗು ಯುರೋಪ್ ನಲ್ಲಿ ನಡೆದ ಒಟ್ಟೋಮನ್ ಯುದ್ಧಗಳು, ಇಸ್ಲಾಮಿಕ್ ಜಗತ್ತಿಗೆ ದೊಡ್ಡ ಸಂಖ್ಯೆಯಲ್ಲಿ ಗುಲಾಮರನ್ನು ಕರೆತಂದಿತು. 14ನೇ ಶತಮಾನದ ಮಧ್ಯಭಾಗದಿಂದ ಕೊನೆಯವರೆಗೂ ಹಿಡಿದು 18ನೇ ಶತಮಾನದ ಆರಂಭದುದ್ದಕ್ಕೂ, ಒಟ್ಟೋಮನ್ ಡೆವ್ಸಿರ್ಮೆ–ಜಾನಿಸ್ಸರಿ ವ್ಯವಸ್ಥೆಯು ಗುಲಾಮಗಿರಿಯನ್ನು ಹೊಂದಿರುವುದರ ಜೊತೆಗೆ ಬಲವಂತವಾಗಿ ಅಂದಾಜು 500,000ದಿಂದ ಒಂದು ದಶಲಕ್ಷ ಮುಸ್ಲಿಂಯೇತರ ಹರೆಯದ ಪುರುಷರನ್ನು ಇಸ್ಲಾಂ ಧರ್ಮಕ್ಕೆ ಮತಾಂತರಿಸಲಾಯಿತು. ಲೆಪಾನ್ಟೊನ ಯುದ್ಧದ ನಂತರ ಸರಿಸುಮಾರು 12,000 ಕ್ರಿಶ್ಚಿಯನ್ ಯುದ್ಧನೌಕೆ ಗುಲಾಮರನ್ನು ಒಟ್ಟೋಮನ್ ಟರ್ಕ್ ಗಳು ಬಿಡುಗಡೆ ಮಾಡಿದರು. ಪೂರ್ವ ಯುರೋಪ್ ಟಾಟರ್ ಆಕ್ರಮಣಗಳ ಸರಣಿಯಿಂದ ಬಳಲಿತು, ಈ ಆಕ್ರಮಣದ ಮುಖ್ಯ ಉದ್ದೇಶವೆಂದರೆ ಗುಲಾಮರನ್ನು ಲೂಟಿ ಮಾಡಿ, ಅವರನ್ನು ಬಂಧಿಸಿ ಜಸಿರ್ ಗೆ ಗುಲಾಮರುಗಳನ್ನಾಗಿ ಮಾಡಿಕೊಳ್ಳುವುದೇ ಆಗಿತ್ತು. ಎಪ್ಪತ್ತೈದು ಕ್ರಿಮಿಯನ್ ಟಾಟರ್ ಆಕ್ರಮಣಗಳನ್ನು 1474–1569ರ ಅವಧಿಯ ನಡುವೆ ಪೋಲಂಡ್-ಲಿತುವಾನಿಯಾಗಳಲ್ಲಿ ನಡೆಸಲಾಗಿತ್ತೆಂದು ದಾಖಲಿಸಲಾಗಿದೆ. 1551ರಲ್ಲಿ ಕೇವಲ ಕಜನ್ ಖನತೆಯಲ್ಲಿ 100,000ಕ್ಕೂ ಅಧಿಕ ರಷ್ಯನ್ ಬಂಧಿತರಿದ್ದರೆಂದು ಹೇಳಲಾಗುತ್ತದೆ.
ಪೂರ್ವ ಏಷ್ಯಾದಲ್ಲಿ, ಸಾಮ್ರಾಜ್ಯಶಾಹಿ ಸರ್ಕಾರವು ಅಧಿಕೃತವಾಗಿ ಗುಲಾಮಗಿರಿಯನ್ನು ಚೀನಾದಲ್ಲಿ 1906ರಲ್ಲಿ ರದ್ದುಗೊಳಿಸಿತು, ಹಾಗು ಇದಕ್ಕೆ ಸಂಬಂಧಿಸಿದ ಕಾನೂನು 1910ರಲ್ಲಿ ಜಾರಿಗೆ ಬಂದಿತು. 17ನೇ ಶತಮಾನದ ಕೊನೆಯಲ್ಲಿ ಹಾಗು 18ನೇ ಶತಮಾನದ ಆರಂಭದಲ್ಲಿ ಚೀನಾದಲ್ಲಿ ಗುಲಾಮರ ದಂಗೆಯು ಎಷ್ಟು ತೀವ್ರತರವಾಗಿತ್ತೆಂದರೆ, ಮಾಲೀಕರು ಅಂತಿಮವಾಗಿ ಇದನ್ನು ಸ್ತ್ರೀ-ಪ್ರಧಾನ ಪದ್ಧತಿಯನ್ನಾಗಿ ಮಾರ್ಪಡಿಸಿದರು. ಚೈನೀಸ್ ಮೂಲಗಳ ಪ್ರಕಾರ, ಟಿಬೆಟಿಯನ್ ಇತಿಹಾಸದಲ್ಲಿ ಬರುವ ನಂಗ್ಜನ್ ಪರಂಪರಾಗತವಾಗಿ ಮನೆಗೆಲಸದ ಗುಲಾಮರುಗಳನ್ನು ಹೊಂದಿತ್ತು. ಸ್ಥಳೀಯ ಗುಲಾಮರು ಕೊರಿಯಾದಲ್ಲಿ ಅಸ್ತಿತ್ವದಲ್ಲಿದ್ದರು. ಗುಲಾಮಗಿರಿಯನ್ನು ಅಧಿಕೃತವಾಗಿ 1894ರ ಗಬೋ ರಿಫಾರ್ಮ್ ನೊಂದಿಗೆ ರದ್ದುಪಡಿಸಲಾಯಿತಾದರೂ ವಾಸ್ತವದಲ್ಲಿ 1930ರವರೆಗೂ ಅಸ್ತಿತ್ವದಲ್ಲಿತ್ತು. ಜೋಸೆಯೋನ್ ಸಾಮ್ರಾಜ್ಯದ ಅವಧಿಯಲ್ಲಿ ಸುಮಾರು 30% ರಿಂದ 50% ಕೊರಿಯನ್ ಜನಸಂಖ್ಯೆಯು ಗುಲಾಮಗಿರಿಯಾಗಿತ್ತು. ಜಪಾನ್ ನಲ್ಲಿ 16ನೇ ಶತಮಾನದ ನಂತರದ ಭಾಗದಲ್ಲಿ, ಗುಲಾಮಗಿರಿಯನ್ನು ಅಧಿಕೃತವಾಗಿ ನಿಷೇಧಿಸಲಾಯಿತು; ಆದರೆ ಒಪ್ಪಂದ ಹಾಗು ಕರಾರುಬದ್ಧ ಜೀತಗಾರಿಕೆ ಪದ್ಧತಿಗಳು, ಪೀನಲ್ ಕೋಡ್ ಗಳ ಬಲವಂತದ ಜೀತಗಾರಿಕೆ ಅವಧಿಯುದ್ಧಕ್ಕೂ ಅಸ್ತಿತ್ವದಲ್ಲಿತ್ತು.
ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ, ನಿರ್ಮೂನಲಾವಾದಿ ಒತ್ತಡವು, ಸ್ವಾತಂತ್ರ್ಯದೆಡೆಗೆ ಸಣ್ಣ ಪ್ರಯತ್ನಗಳ ಸರಣಿಯನ್ನು ಹುಟ್ಟುಹಾಕಿತು. ಜನವರಿ 1, 1808ರ ನಂತರ ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಗುಲಾಮರನ್ನು ಆಮದು ಮಾಡಿಕೊಳ್ಳಲು ನಿಷೇಧಿಸಲಾಯಿತು, ಆದರೆ ಆಂತರಿಕ ಗುಲಾಮರ ಮಾರಾಟ, ಅಥವಾ ಬಾಹ್ಯವಾಗಿ ಅಂತಾರಾಷ್ಟ್ರೀಯವಾಗಿ ಗುಲಾಮರ ಮಾರಟಕ್ಕೆ ಇದರಲ್ಲಿ ಭಾಗಿಯಾಗಲಿಲ್ಲ. ಕಾನೂನುಬದ್ಧ ಗುಲಾಮಗಿರಿಯು ಮುಂದುವರೆದಿತ್ತು; ಹಾಗು ಈಗಾಗಲೇ .ನಲ್ಲಿದ್ದ ಗುಲಾಮರ ಪದ್ಧತಿಯನ್ನು ಸುಮಾರು 60 ವರ್ಷಗಳಿಗೆ ಕಾನೂನುಬದ್ಧವಾಗಿ ನಿರ್ಮೂಲನೆ ಮಾಡಿರಲಿಲ್ಲ. ಹಲವು ಅಮೇರಿಕನ್ ನಿರ್ಮೂಲನಾವಾದಿಗಳು ನೆಲದಡಿ ರೈಲುರಸ್ತೆ ಮಾರ್ಗಕ್ಕೆ ತಮ್ಮ ಬೆಂಬಲವನ್ನು ಸೂಚಿಸುವ ಮೂಲಕ ಗುಲಾಮಗಿರಿಯನ್ನು ವಿರೋಧಿಸಿದರು. ಶೀಘ್ರವೇ ಹಿಂಸಾಚಾರವು ಸ್ಫೋಟಿಸಿತು, ಜೊತೆಗೆ ಜಾನ್ ಬ್ರೌನ್ ನೇತೃತ್ವದ ಗುಲಾಮಗಿರಿ ವಿರೋಧಿ ಗುಂಪುಗಳು, ಹಾಗು ಗುಲಾಮಗಿರಿ ವಿರೋಧಿ ಹಾಗು ಗುಲಾಮಗಿರಿ ಪರವಾದ ನೆಲೆಗಾರರನ್ನು ಒಳಗೊಂಡ ಬ್ಲೀಡಿಂಗ್ ಕಾನ್ಸಾಸ್, ಗುಲಾಮಗಿರಿಯ ವಿರುದ್ಧ ರಾಷ್ಟ್ರವ್ಯಾಪಿಯಾದ ಘರ್ಷಣೆಯ ಸಂಕೆತವಾಯಿತು. 1861ರಲ್ಲಿ ಆರಂಭಗೊಂಡ ಅಮೆರಿಕನ್ ಅಂತರ್ಯುದ್ಧವು, ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಗುಲಾಮಗಿರಿಯ ಕೊನೆಗೊಳಿಸಿತು.
ಗುಲಾಮಗಿರಿಯು ಇಂದಿಗೂ ಅಸ್ತಿತ್ವದಲ್ಲಿದೆ, ಆದಾಗ್ಯೂ ಸೈದ್ಧಾಂತಿಕವಾಗಿ ಇದನ್ನು ಎಲ್ಲ ರಾಷ್ಟ್ರಗಳಲ್ಲೂ ಕಾನೂನುಬಾಹಿರಗೊಳಿಸಲಾಗಿದೆ. ಮೌರಿಟಾನಿಯಾ 1981ರಲ್ಲಿ ಕಾನೂನುಬದ್ಧವಾಗಿ ಇದನ್ನು ರದ್ದುಪಡಿಸಲಾಯಿತು ಹಾಗು ಈ ರೀತಿ ಮಾಡಿದ ಕಡೆ ರಾಷ್ಟ್ರವೂ ಸಹ ಹೌದು - ನೋಡಿ ಅಬಾಲಿಶನ್ ಆಫ್ ಸ್ಲೇವರಿ ಟೈಮ್ ಲೈನ್ ನ್ನು ನೋಡಿ. ಕೃಷಿಕ ಜೀತಗಾರರ ಕಾನೂನುಬಾಹಿರ ಗುಲಾಮಗಿರಿಯು ಅಮೆರಿಕ ಸಂಯುಕ್ತ ಸಂಸ್ಥಾನದ ಫ್ಲೋರಿಡಾನಲ್ಲಿ ಇಂದಿಗೂ ಜೀವಂತವಾಗಿದೆ. ಮಾಡ್ರನ್-ಡೇ ಸ್ಲೇವರಿ ಮ್ಯೂಸಿಯಂ ಏಳು ಉದಾಹರಣೆಗಳನ್ನು ದಾಖಲಿಸುತ್ತವೆ, ಇದರಲ್ಲಿ 1,000ಕ್ಕೂ ಅಧಿಕ ಜನರನ್ನು ಗುಲಾಮರನ್ನಾಗಿ ಮಾಡಿಕೊಳ್ಳಲಾಗಿತ್ತು, ತೋಟದಲ್ಲಿದ್ದ ಜೀತರಾರರನ್ನು ಮಾಡಿಕೊಂಡಿದ್ದಂತಹ ಧಣಿಗಳ ಮೇಲೆ ನ ನ್ಯಾಯಾಲಯಗಳಲ್ಲಿ ಕಳೆದ ಹದಿನೈದು ವರ್ಷಗಳಿಂದ ಯಶಸ್ವಿಯಾಗಿ ಕ್ರಮ ಜರುಗಿಸಲಾಗುತ್ತಿದೆ. ಫ್ಲೋರಿಡಾವನ್ನು ಮಾತ್ರ ಏಕೈಕವಾಗಿ ಪರಿಗಣಿಸಿದರೆ ಅದೊಂದು ತಪ್ಪು ಅಭಿಪ್ರಾಯಕ್ಕೆ ಎಡೆ ಮಾಡಿಕೊಡಬಹುದು, 1980ರಿಂದಲೂ ನಲ್ಲಿ ಕೃಷಿಯಲ್ಲಿ ಗುಲಾಮಗಿರಿಯನ್ನು ಒಳಗೊಂಡಿದ್ದಂತಹ ಉದಾಹರಣೆಗಳಿಗೆ ಆಗ್ನೇಯ ರಾಜ್ಯದುದ್ದಕ್ಕೂ ಕಾನೂನುಕ್ರಮ ಜರುಗಿಸಲಾಗುತ್ತಿತ್ತು.
ಇದಕ್ಕೆ ಬಲಿಯಾದವರಲ್ಲಿ ಬಹುತೇಕರು ಮಹಿಳೆಯರಾಗಿದ್ದಾರೆ, ಹಾಗು ಕೆಲವೊಂದು ಬಾರಿ ಮಕ್ಕಳು ಇದಕ್ಕೆ ಬಲಿಯಾಗುತ್ತಾರೆ, ಇವರನ್ನು ಬಲವಂತವಾಗಿ ವೇಶ್ಯಾವಾಟಿಕೆಗೆ ತಳ್ಳಲಾಗುತ್ತದೆ (ಇಂತಹ ಸಂದರ್ಭದಲ್ಲಿ ಈ ಪದ್ಧತಿಯನ್ನು ಲೈಂಗಿಕತೆಗಾಗಿ ಸಾಗಾಣಿಕೆ ಎಂದು ಕರೆಯಲಾಗುತ್ತದೆ), ಇದಕ್ಕೆ ಬಲಿಯಾದವರಲ್ಲಿ ಪುರುಷ, ಸ್ತ್ರೀ ಹಾಗು ಮಕ್ಕಳೂ ಸೇರಿರುತ್ತಾರೆ, ಇವರುಗಳನ್ನು ಶಾರೀರಿಕ ಪರಿಶ್ರಮಕ್ಕೆ ದೂಡಲಾಗುತ್ತದೆ. ಮಾನವ ಸಾಗಾಣಿಕೆಯು ಕಾನೂನುಬಾಹಿರವಾಗಿರುವುದರಿಂದ, ಇದರ ನಿರ್ದಿಷ್ಟ ವ್ಯಾಪ್ತಿಯು ತಿಳಿದುಬಂದಿಲ್ಲ. 2005ರಲ್ಲಿ ಪ್ರಕಟವಾದ . ಸರ್ಕಾರದ ವರದಿಯು, ವಿಶ್ವವ್ಯಾಪಿಯಾಗಿ ಪ್ರತಿ ವರ್ಷ ಗಡಿಯುದ್ದಕ್ಕೂ 600,000 ರಿಂದ 800,000ರಷ್ಟು ಜನರು ಸಾಗಾಣಿಕೆಯಾಗುತ್ತಾರೆಂದು ವರದಿ ಮಾಡಿತು. ಆಂತರಿಕವಾಗಿ ಸಾಗಾಣಿಕೆಯಾದವರ ಸಂಖ್ಯೆಯು ಇದರಲ್ಲಿ ಸೇರಿಲ್ಲ. ಮತ್ತೊಂದು ಸಂಶೋಧನಾ ಪ್ರಯತ್ನವು, ಪ್ರತಿ ವರ್ಷ ಆಂತರಿಕವಾಗಿ ಅಥವಾ ಅಂತಾರಾಷ್ಟ್ರೀಯವಾಗಿ 1.5 ದಶಲಕ್ಷದಿಂದ 1.8 ದಶಲಕ್ಷ ಜನರು ಸಾಗಾಣಿಕೆಯಾಗುತ್ತಾರೆಂದು ಬಹಿರಂಗಪಡಿಸಿತು, ಇದರಲ್ಲಿ 500,000 ರಿಂದ 600,000 ಜನರು ಲೈಂಗಿಕಕಾರ್ಯಕ್ಕೆ ಬಳಸಿಕೊಳ್ಳಪಡುತ್ತಾರೆ.
ಮಧ್ಯಯುಗೀನ ಸ್ಪ್ಯೇನ್ ಮತ್ತು ಪೋರ್ಚುಗಲ್ ಮುಸ್ಲೀಮರ ನಿರಂತರ ದಾಳಿಯ ಕ್ರೈಸ್ತಧರ್ಮ ಪ್ರಧಾನವಾಗಿದ್ದ ಕ್ಷೇತ್ರವಾಗಿತ್ತು. ಕ್ರೈಸ್ತ ರಾಜ್ಯಗಳನ್ನು ಧ್ವಂಸಮಾಡಿ, ಗುಲಾಮರನ್ನು ಮತ್ತು ಲೂಟಿ ಮಾಡಿದ್ದನ್ನು ಹಿಂದೆತರಲು ಅಲ್-ಅಂದಲೂಸ್ ನಿರಂತರ ದಾಳಿಯ ದಂಡಯಾತ್ರೆಗಳನ್ನು ನಡೆಸಿದನು. 1189 ರಲ್ಲಿ ಲಿಸ್ಬಾನ್, ಪೋರ್ಚುಗಲ್ ನ ವಿರುದ್ಧ ಮಾಡಿದ ದಾಳಿಯಲ್ಲಿ ಉದಾಹರಣೆಗೆ, ಅಲ್ ಮೊಹದ್
ಕಲೀಫ್ ಯಕೂಬ್ ಅಲ್-ಮನ್ಸೂರ್ 3,000 ಸಾವಿರ ಮಹಿಳೆಯರನ್ನು ಮತ್ತು ಮಕ್ಕಳು ಸೆರೆಯಾಳುಗಳನ್ನು ಕೊಂಡೊಯ್ಯದರೆ, ಅದೇ ಸಮಯದಲ್ಲಿ 1191 ರಲ್ಲಿ ಪೋರ್ಚುಗಲ್ ನ ಸಿಲ್ವಸ್ ನ ಮೇಲೆ ಮಾಡಿದ ದಾಳಿಯಲ್ಲಿ ದ ಆತನ ಮಂಡಲಾಧಿಪತಿ 3,000 ಸಾವಿರದಷ್ಟು ಕ್ರೈಸ್ತ ಗುಲಾಮರನ್ನು ಕೊಂಡೊಯ್ಯದನು. 11 ನೇ ಶತಮಾನದಿಂದ 19ನೇ ಶತಮಾನದವರೆಗು ಉತ್ತರ ಆಫ್ರಿಕದ ಬಾರ್ಬರಿ ಕಡಲುಗಳ್ಳರು, ಕ್ರೈಸ್ತಧರ್ಮದ ಗುಲಾಮರನ್ನು ಸೆರೆಹಿಡಿದು ಅಲ್ಗೇರಿಯ ಮತ್ತು ಮೊರಿಕೊ ಅಂತಹ ಸ್ಥಳಗಳಲ್ಲಿನ ಗುಲಾಮರ ಮಾರುಕಟ್ಟೆಯಲ್ಲಿ ಮಾರಾಟಮಾಡಲು ಗಾಜಿ ಯಲ್ಲಿ ಮತ್ತು ಯುರೋಪಿಯನ್ ತೀರದ ಪಟ್ಟಣಗಳ ಮೇಲೆ ದಾಳಿ ಮಾಡುವುದರಲ್ಲಿ ನಿರತರಾಗಿದ್ದರು.
ಗುಲಾಮಗಿರಿಯು ಅತ್ಯಂತ ಹಳೆಯ ನಾಗರಿಕತೆಯಾದ ಸುಮರ್ ನಲ್ಲಿ ಕಂಡುಬಂದಿದೆ. ಅಷ್ಟೇ ಅಲ್ಲದೇ ಪ್ರಾಚೀನ ಈಜಿಪ್ಟ್, ಪ್ರಾಚೀನ ಚೀನಾ, ಅಕ್ಕೇಡಿಯನ್ ಸಾಮ್ರಾಜ್ಯ, ಅಸ್ಸಿರಿಯಾ, ಪ್ರಾಚೀನ ಭಾರತ, ಪ್ರಾಚೀನ ಗ್ರೀಸ್, ರೋಮನ್ ಸಾಮ್ರಾಜ್ಯ, ಇಸ್ಲಾಂ ಕಲೀಫಗಿರಿ, ಮತ್ತು ಅಮೇರಿಕಾದ ಪೂರ್ವ- ಕೊಲಂಬಿಯನ್ ನಾಗರಿಕತೆಗಳನ್ನು ಒಳಗೊಂಡಂತೆ ಬಹುಪಾಲು ಇತರ ಪ್ರಾಚೀನ ನಾಗರಿಕತೆಗಳಲ್ಲು ಕಂಡುಬಂದಿದೆ. ಇಂತಹ ವ್ಯವಸ್ಥೆಗಳು, ಸಾಲದ-ಜೀತಗಾರಿಕೆ, ಅಪರಾಧಕ್ಕೆ ಶಿಕ್ಷೆ, ಯುದ್ಧದ ಖೈದಿಗಳ ದಾಸ್ಯ,ಮಗುವಿನ ಪರಿತ್ಯಾಗ ಮತ್ತು ಗುಲಾಮರಿಗೆ ಹುಟ್ಟುವ ಅವರ ಮಕ್ಕಳ ಜನನಗಳ ಮಿಶ್ರಣವಾಗಿದೆ. ಪ್ರಾಚೀನ ಗ್ರೀಸ್ ನಲ್ಲಿ ಗುಲಾಮಗಿರಿಗೆ ದೊರಗಿರುವ ದಾಖಲೆಗಳು ಮೈಸಿನಿಯನ್ ಗ್ರೀಸ್ ನ ಕಾಲಕ್ಕೆ ಕೊಂಡ್ಯುತ್ತವೆ. ಕ್ಲಾಸಿಕಲ್ ಅಥೇನಿಯನ್ನರು ಅತ್ಯಂತ ಹೆಚ್ಚು ಗುಲಾಮ ಜನಸಂಖ್ಯೆಯನ್ನು ಹೊಂದಿದ್ದರು ಎಂಬುದು ನಿರ್ದಿಷ್ಟವಾಗಿದ್ದು, ಸರಿಸುಮಾರಾಗಿ ಒಂದು ಮನೆಗೆ ಮೂರು ಅಥವಾ ನಾಲ್ಕು ಗುಲಾಮರಂತೆ ಕ್ರಿಸ್ತಪೂರ್ವ 6 ನೇ ಮತ್ತು 5 ನೇ ಶತಮಾನದಲ್ಲಿ ಸುಮಾರು 80,000 ಸಾವಿರದಷ್ಟು ಗುಲಾಮರನ್ನು ಹೊಂದಿದ್ದರು.
ಇಬ್ನ್ ಬಟೂಟ ಹಲವಾರು ಬಾರಿ ಗುಲಾಮರನ್ನು ಮಾರಾಟ ಮಾಡಿದ್ದಾಗಿ ಅಥವಾ ಖರೀದಿ ಮಾಡಿದ್ದಾಗಿ ಹೇಳಿಕೊಂಡಿದ್ದಾನೆ. 14ನೇ ಶತಮಾನದ ಮಹಾನ್ ವಿದ್ವಾಂಸ ಇಬ್ನ್ ಖಾಲ್ಡುನ್, "ಕಪ್ಪು ರಾಷ್ಟ್ರಗಳು, ನಿಯಮಾನುಸಾರವಾಗಿ ಗುಲಾಮಗಿರಿಗೆ ಮಣಿಯಬೇಕಾಗಿತ್ತು, ಏಕೆಂದರೆ ಮೂಲಭೂತವಾಗಿ ಮನುಷ್ಯರೆನಿಸಿಕೊಳ್ಳಲು ಬೇಕಾದ ಅಂಶಗಳನ್ನು ಕಡಿಮೆ ಮಟ್ಟದಲ್ಲಿ ಹೊಂದಿದ್ದರು ಹಾಗು ಮೂಕ ಪ್ರಾಣಿಗಳನ್ನು ಹೋಲುವ ಲಕ್ಷಣಗಳನ್ನು ಹೊಂದಿದ್ದರು." . ಗುಲಾಮರನ್ನು, ಇಸ್ಲಾಮಿಕ್ ಪ್ರದೇಶದ ಗಡಿಗಳಲ್ಲಿ ಖರೀದಿಸಲಾಗುತ್ತಿತ್ತು ಅಥವಾ ಸೆರೆಹಿಡಿಯಲಾಗುತ್ತಿತ್ತು ಹಾಗು ನಂತರದಲ್ಲಿ ಪ್ರಮುಖ ಕೇಂದ್ರಗಳಿಗೆ ಅವರನ್ನು ರವಾನಿಸಲಾಗುತ್ತಿತ್ತು, ಅಲ್ಲಿರುತ್ತಿದ್ದಂತಹ ಗುಲಾಮರ ಮಾರುಕಟ್ಟೆಗಳಿಂದ ಅವರ ಮಾರಾಟವು ವ್ಯಾಪಕವಾಗಿ ನಡೆಯುತ್ತಿತ್ತು. 9ನೇ ಹಾಗು 10ನೇ ಶತಮಾನಗಳಲ್ಲಿ, ಕೆಳ ಇರಾಕ್ ನಲ್ಲಿ ಕಡೇಪಕ್ಷ ಅರ್ಧದಷ್ಟು ಜನಸಂಖ್ಯೆಯು ಕರಿಯ ಜನ್ಜ್ ಗುಲಾಮರನ್ನು ಒಳಗೊಂಡಿತ್ತು. ಇದೇ ಸಮಯದಲ್ಲಿ, ಈ ಪ್ರದೇಶದಲ್ಲಿದ್ದ ಹಲವಾರು ಸಾವಿರ ಗುಲಾಮರನ್ನು ಮಧ್ಯ ಏಷ್ಯಾ ಹಾಗು ಕಕೇಷಸ್ ನಿಂದ ಕರೆತರಲಾಗಿತ್ತು.
2001ರ ಮೇ 21ರಂದು, ನ್ಯಾಷನಲ್ ಅಸೆಂಬ್ಲಿ ಆಫ್ ಫ್ರಾನ್ಸ್ ಗುಲಾಮಗಿರಿಯು ಮಾನವೀಯತೆಯ ವಿರುದ್ಧದ ಒಂದು ಅಪರಾಧವೆಂದು ಗುರುತಿಸಿ ಟಾಬಿರಾ ಕಾನೂನನ್ನು ಅನುಮೋದಿಸಿತು. ತಮ್ಮ ಸಹದೇಶೀಯರನ್ನು ಗುಲಾಮಗಿರಿಗೆ ಮಾರಾಟ ಮಾಡುವುದರಲ್ಲಿನ ತಮ್ಮ ಪಾತ್ರಕ್ಕಾಗಿ ಆಫ್ರಿಕನ್ ರಾಷ್ಟ್ರಗಳ ಪರವಾದ ಕ್ಷಮೆಯಾಚನೆಗಳು ಒಂದು ಮುಕ್ತ ಸಮಸ್ಯೆಯಾಗಿಯೇ ಉಳಿದಿದೆ ಏಕೆಂದರೆ ಆಫ್ರಿಕಾದಲ್ಲಿ ಗುಲಾಮಗಿರಿಯು ಮೊದಲ ಯುರೋಪಿಯನ್ನರು ಬರುವುದಕ್ಕಿಂತ ಮೊದಲೇ ಇತ್ತು ಮತ್ತು ದಿ ಅಟ್ಲಾಂಟಿಕ್ ಸ್ಲೇವ್ ಟ್ರೇಡ್ ಅನ್ನು ಹಲವಾರು ಆಫ್ರಿಕನ್ ಸಮಾಜಗಳ ಹೆಚ್ಚಿನ ಪ್ರಮಾಣದ ಭಾಗವಹಿಸುವಿಕೆಯೊಂದಿಗೆ ನಿರ್ವಹಿಸಲಾಗಿತ್ತು. ಕರಿಯ ಗುಲಾಮರ ಮಾರುಕಟ್ಟೆಗೆ ಸ್ಥಳೀಯ ಆಫ್ರಿಕನ್ ಸಮಾಜಗಳು ಮತ್ತು ವ್ಯಕ್ತಿಗಳಿಂದ ನಿರ್ವಹಿಸಲ್ಪಡುತ್ತಿದ್ದ ಪ್ರಸಿದ್ಧ ಗುಲಾಮ ಮಾರಾಟ ಜಾಲಗಳು ಪೂರೈಸುತ್ತಿದ್ದವು. ಈ ಲೇಖನದಲ್ಲಿ ಸೂಚಿಸಿದಂತೆ, ಗುಲಾಮಗಿರಿಯು ಪಶ್ಚಿಮ ಆಫ್ರಿಕಾದ ಅನೇಕ ಪ್ರದೇಶಗಳಲ್ಲಿ ಇತ್ತೀಚಿನವರೆಗೂ ಅಸ್ತಿತ್ವದಲ್ಲಿತ್ತು.
ಮೊದಲ ಬಾರಿಗೆ ಆಫ್ರಿಕನ್ ಗುಲಾಮರು ಹಿಸ್ಪಾನಿಯೋಲಾನಲ್ಲಿ 1501ರಲ್ಲಿ ಆಗಮಿಸಿದರು. 1518ರಲ್ಲಿ, ಸ್ಪೇನ್ ನ ಚಾರ್ಲ್ಸ್ , ಆಫ್ರಿಕಾದಿಂದ ನೇರವಾಗಿ ಗುಲಾಮರನ್ನು ರವಾನಿಸಲು ಸಮ್ಮತಿ ಸೂಚಿಸಿದ. ಅಟ್ಲಾಂಟಿಕ್ ಗುಲಾಮರ ವ್ಯಾಪಾರದಲ್ಲಿ ಇಂಗ್ಲೆಂಡ್ ಒಂದು ಪ್ರಮುಖ ಪಾತ್ರ ವಹಿಸಿತು. "ಗುಲಾಮರ ತ್ರಿಕೋಣ"ವನ್ನು ಫ್ರಾನ್ಸಿಸ್ ಡ್ರೇಕ್ ಹಾಗು ಆತನ ಸಹಚರರು ಮೊದಲ ಬಾರಿಗೆ ಪ್ರವರ್ತನಗೊಳಿಸಿದರು. ವರ್ಜೀನಿಯಾದಲ್ಲಿದ್ದ ಕರಿಯ ವ್ಯಕ್ತಿ ಆಂತೋನಿ ಜಾನ್ಸನ್, ಅಮೆರಿಕದ ಮೊದಲ ಶಾಶ್ವತ ಕರಿಯ ಗುಲಾಮನೆಂಬ ಬಿರುದನ್ನು ಪಡೆಯುವ ಮೂಲಕ 1650ರಲ್ಲಿ ಶಾಶ್ವತ ಕರಿಯ ಗುಲಾಮಗಿರಿಯನ್ನು ಪರಿಚಯಿಸಿದ.
1750ರ ಹೊತ್ತಿಗೆ, ಗುಲಾಮಗಿರಿಯು ಎಲ್ಲ 13 ಅಮೆರಿಕನ್ ವಸಾಹತು ನೆಲೆಗಳಲ್ಲಿ ಒಂದು ಕಾನೂನುಬದ್ಧ ಪದ್ಧತಿಯಾಗಿತ್ತು, ಹಾಗು ಗುಲಾಮರ ವ್ಯಾಪಾರದಿಂದ ಬಂದಂತಹ ಲಾಭ ಹಾಗು ವೆಸ್ಟ್ ಇಂಡಿಯನ್ ಪ್ಲಾಂಟೆಶನ್ ಗಳಿಂದ ಬಂದ ಆದಾಯವು ಕೈಗಾರಿಕಾ ಕ್ರಾಂತಿಯ ಸಮಯದಲ್ಲಿ ಬ್ರಿಟಿಶ್ ಆರ್ಥಿಕತೆಗೆ 5%ರಷ್ಟು ತನ್ನ ಪಾಲನ್ನು ನೀಡಿತು.
ಒಮಾನಿನ ಅರಬ್ ಗಳ ಅಧೀನದಲ್ಲಿ ಜಂಜಿಬಾರ್, ಪೂರ್ವ ಆಫ್ರಿಕಾದ ಮುಖ್ಯ ಗುಲಾಮರ ನೆಲೆಯಾಗಿತ್ತು, ಜೊತೆಗೆ 19ನೇ ಶತಮಾನದಲ್ಲಿ ಪ್ರತಿ ವರ್ಷವೂ 50,000ದಷ್ಟು ಗುಲಾಮಿ ಆಫ್ರಿಕನ್ನರು ಇಲ್ಲಿಂದ ಮಾರಾಟವಾಗುತ್ತಿದ್ದರು. ಕೆಲವು ಇತಿಹಾಸಜ್ಞರು, 11 ರಿಂದ 18 ದಶಲಕ್ಷ ಆಫ್ರಿಕನ್ ಗುಲಾಮರು ರೆಡ್ ಸೀ, ಹಿಂದೂ ಮಹಾ ಸಾಗರ, ಹಾಗು ಸಹಾರ ಮರುಭೂಮಿಯನ್ನು 650 ಯಿಂದ 1900 ವರೆಗೆ ದಾಟಿ ಹೋಗಿದ್ದರೆಂದು ಅಂದಾಜಿಸುತ್ತಾರೆ. ಎಡ್ವರ್ಡ್ ರಪ್ಪೆಲ್, ಈಜಿಪ್ಟ್ ಗೆ ತಲುಪುವ ಮುನ್ನವೇ ಗುಲಾಮಿ ಸುಡಾನಿಗಳು ಹೆಚ್ಚಿನ ಪ್ರಮಾಣದಲ್ಲಿ ಮರಣವನ್ನಪ್ಪಿದರೆಂದು ವಿವರಿಸುತ್ತಾರೆ: "ದಕ್ಷಿಣ ನುಬಾ ಪರ್ವತಗಳಲ್ಲಿ ದಫ್ತರ್ದಾರ್ ಬೇ 1822ರಲ್ಲಿ ನಡೆಸಿದ ಕಾರ್ಯಚಟುವಟಿಕೆಯ ನಂತರ, ಸುಮಾರು 40,000 ಗುಲಾಮರನ್ನು ಸೆರೆಹಿಡಿಯಲಾಗಿತ್ತು. ಆದಾಗ್ಯೂ, ಅಮಾನವೀಯ ವರ್ತನೆ, ಕಾಯಿಲೆ ಹಾಗು ಮರುಭೂಮಿಯಲ್ಲಿ ನಡೆದಿದ್ದರ ಪರಿಣಾಮವಾಗಿ ಕೇವಲ 5000 ಗುಲಾಮರು ಮಾತ್ರ ಈಜಿಪ್ಟ್ ತಲುಪಲು ಸಾಧ್ಯವಾಯಿತು."
ಗುಲಾಮಗಿರಿ ಎಂದು ಪರಿಗಣಿಸಬೇಕಾದ ಅಂಶಗಳಲ್ಲಿ, ಸಾಲದ ಬಂಧನ, ಕರಾರುಬದ್ಧ ಸೇವೆ, ಜೀತಗಾರಿಕೆ, ಬಂಧನಕ್ಕೊಳಪಟ್ಟ ಮನೆಗೆಲಸದವರು, ದತ್ತು ಸ್ವೀಕಾರ, ಇದರಲ್ಲಿ ಮಕ್ಕಳನ್ನು ಬಲವಂತವಾಗಿ ಗುಲಾಮರು, ಚಿಕ್ಕ ಸೈನಿಕರು, ಹಾಗು ಬಲವಂತವಾಗಿ ಮದುವೆಗಳನ್ನು ಮಾಡಲಾಗುತ್ತಿತ್ತು. ಚೀನಾದಲ್ಲಿ ಗುಲಾಮಗಿರಿಯನ್ನು 1910ರಲ್ಲಿ ಅಧಿಕೃತವಾಗಿ ರದ್ದುಪಡಿಸಲಾಯಿತಾದರೂ, ಈ ಪದ್ಧತಿಯು ದೇಶದ ಕೆಲ ಪ್ರದೇಶಗಳಲ್ಲಿ ಅನಧಿಕೃತವಾಗಿ ಮುಂದುವರೆದಿದೆ. ಆದಾಗ್ಯೂ ನಿರೂಪಿತವಾದ ಗುಲಾಮಗಿರಿಯು ಅಂಟಾರ್ಟಿಕಾವನ್ನು ಹೊರತುಪಡಿಸಿ ಇಂದಿಗೂ ವಿಶ್ವದಾದ್ಯಂತ ಪ್ರತಿ ಖಂಡದಲ್ಲೂ ಅಸ್ತಿತ್ವದಲ್ಲಿದೆ. ಅಮೆರಿಕನ್ ಆಂಟಿ-ಸ್ಲೇವರಿ ಗ್ರೂಪ್, ಆಂಟಿ-ಸ್ಲೇವರಿ ಇಂಟರ್ನ್ಯಾಷನಲ್, ಫ್ರೀ ದಿ ಸ್ಲೇವ್ಸ್, ಆಂಟಿ-ಸ್ಲೇವರಿ ಸೊಸೈಟಿ, ಹಾಗು ನಾರ್ವೇಜಿಯನ್ ಆಂಟಿ ಸ್ಲೇವರಿ ಸೊಸೈಟಿಯಂತಹ ಸಂಘಟನೆಗಳು ವಿಶ್ವದಾದಂತ್ಯ ಇರುವ ಗುಲಾಮಗಿರಿಯನ್ನು ಹೋಗಲಾಡಿಸಲು ತಮ್ಮ ಕಾರ್ಯಚಟುವಟಿಕೆಗಳನ್ನು ಮುಂದುವರೆಸಿದೆ.
ಗುಲಾಮರನ್ನು ಅಧಿಕ ಸಂಖ್ಯೆಯಲ್ಲಿ ಬ್ರೆಜಿಲ್ ಗೆ ರವಾನಿಸಲಾಗುತ್ತಿತ್ತು. ಮುಖ್ಯವಾಗಿ ಆಧುನಿಕ ಪನಾಮ, ಕೊಲಂಬಿಯಾ, ಹಾಗು ವೆನೆಜುವೆಲಾಕ್ಕೆ ಹೊಂದಿಕೊಳ್ಳುವ ಸ್ಪಾನಿಶ್ ನ್ಯೂ ಗ್ರನೆಡಾ ವೈಸರಾಯಲ್ಟಿಯಲ್ಲಿ, 1789ರಲ್ಲಿ ಮುಕ್ತವಾದ ಕರಿಯ ಜನಸಂಖ್ಯೆಯು 420,000ದಷ್ಟಿತ್ತು, ಆದರೆ ಆಫ್ರಿಕನ್ ಗುಲಾಮರು ಕೇವಲ 20,000 ದಷ್ಟಿದ್ದರು. ಬಂಧಮುಕ್ತರಾದ ಕರಿಯರೂ ಸಹ ಬ್ರೆಜಿಲ್ ನಲ್ಲಿದ್ದ ಗುಲಾಮರನ್ನು ಮೀರಿಸಿದ್ದರು. ಇದಕ್ಕೆ ವಿರುದ್ಧವಾಗಿ, ಕ್ಯೂಬಾನಲ್ಲಿ, ಮುಕ್ತವಾದ ಕರಿಯರು 1827ರಲ್ಲಿ ಕೇವಲ 15%ನಷ್ಟಿದ್ದರು; ಹಾಗು 1789ರಲ್ಲಿ ಫ್ರೆಂಚ್ ವಸಾಹತು ನೆಲೆಯಾಗಿದ್ದ ಸೇಂಟ್-ಡೊಮಿನ್ಗ್ಯೂನಲ್ಲಿ ಇವರ ಸಂಖ್ಯೆಯು ಕೇವಲ 5%ನಷ್ಟಿತ್ತು. ಆಫ್ರಿಕಾದಲ್ಲಿ ಜನಿಸಿದ್ದ ಅರ್ಧ ದಶಲಕ್ಷದಷ್ಟು ಗುಲಾಮರು, ಸೇಂಟ್-ಡೊಮಿನ್ಗ್ಯೂನ ಅಭಿವೃದ್ಧಿಯಾಗುತ್ತಿದ್ದ ಪ್ಲಾಂಟೆಶನ್ ಗಳಲ್ಲಿ ಕಾರ್ಯನಿರ್ವಹಿಸುತ್ತಿದ್ದರು.
1808 ಹಾಗು 1860ರ ನಡುವೆ, ಬ್ರಿಟಿಶ್ ಪಶ್ಚಿಮ ಆಫ್ರಿಕಾದ ನೌಕಾದಳವು ಗುಲಾಮರನ್ನೊಳಗೊಂಡಿದ್ದ ಸರಿಸುಮಾರು 1,600 ಹಡಗುಗಳನ್ನು ವಶಪಡಿಸಿಕೊಳ್ಳುವುದರ ಜೊತೆಯಲ್ಲಿ ಹಡಗಿನಲ್ಲಿದ್ದ 150,000 ಆಫ್ರಿಕನ್ನರನ್ನು ಬಂಧಮುಕ್ತಗೊಳಿಸಿತು. ಬ್ರಿಟಿಶ್ ಸಾಮ್ರಾಜ್ಯದುದ್ದಕ್ಕೂ ಗುಲಾಮಗಿರಿಯನ್ನು ಕೊನೆಗೊಳಿಸಲು 1833ರಲ್ಲಿ ಬ್ರಿಟಿಶ್ ಸಂಸತ್ತು ಕಾನೂನನ್ನು ರಚಿಸಿತು, ಹಾಗು ಆಗಸ್ಟ್ 1, 1834ರಲ್ಲಿ ಬ್ರಿಟಿಶ್ ಇಮಾನ್ಸಿಪೇಶನ್ ಆಕ್ಟ್ ಜಾರಿಗೆ ಬಂದಿತು. ಗುಲಾಮರ ಮಾರಾಟವನ್ನು ಹೋಗಲಾಡಿಸಲು ಬ್ರಿಟಿಶ್ ಒಪ್ಪಂದಕ್ಕೆ ನಿರಾಕರಿಸುತ್ತಿದ್ದ ಆಫ್ರಿಕನ್ ಮುಖಂಡರ ಮೇಲೂ ಸಹ ಕ್ರಮವನ್ನು ಜರುಗಿಸಲಾಗುತ್ತಿತ್ತು, ಉದಾಹರಣೆಗೆ "ಲಾಗೋಸ್ ನ ದುರಾಕ್ರಮಣ ಮಾಡುತ್ತಿದ್ದ ದೊರೆಯನ್ನು" 1851ರಲ್ಲಿ ಪದಚ್ಯುತಗೊಳಿಸಲಾಯಿತು. ಗುಲಾಮಗಿರಿ ವಿರೋಧಿ ಒಪ್ಪಂದಗಳನ್ನು 50 ಆಫ್ರಿಕನ್ ದೊರೆಗಳೊಂದಿಗೆ ಮಾಡಿಕೊಳ್ಳಲಾಯಿತು.
ಇಂದು ಉಳಿದಿರುವ ಗುಲಾಮರ ಸಂಖ್ಯೆ ಹೆಚ್ಚೆಂದರೆ 12 ಮಿಲಿಯನ್ ನಿಂದ 27 ಮಿಲಿಯನ್ ಇರಬಹುದು, ಆದರೂ ಬಹುಶಃ ಇದು ಇತಿಹಾಸದಲ್ಲಿ ಪ್ರಪಂಚದ ಜನಸಂಖ್ಯೆಯ ಅತ್ಯಂತ ಸಣ್ಣ ಭಾಗವಾಗಿದೆ. ಇವರಲ್ಲಿ ಅನೇಕರು ಸಾಲ ಪಡೆದು ಗುಲಾಮರಾಗಿದ್ದರು, ಇವರೆಲ್ಲರೂ ದಕ್ಷಿಣ ಏಷ್ಯಾದಲ್ಲಿ ದೊಡ್ಡ ಸಂಖ್ಯೆಯಲ್ಲಿದ್ದರು, ಇವರುಗಳು ಸಾಲದಾತರಿಂದ ಹಣವನ್ನು ಪಡೆದು ಸಾಲದ ಬಂಧನಕ್ಕೊಳಪಟ್ಟಿದ್ದರು, ಕೆಲವೊಂದು ಬಾರಿ ಇವರ ಸೇವಕತನವು ಮುಂದಿನ ಹಲವಾರು ಪೀಳಿಗೆಗಳವರೆಗೂ ನಡೆಯುತ್ತಿತ್ತು. ಮಾನವನ ವಿನಿಮಯ ವು ಮುಖ್ಯವಾಗಿ ಮಹಿಳೆಯನ್ನು ವೇಶ್ಯೆಯಾಗಿಸುವ ಮತ್ತು ಮಕ್ಕಳನ್ನು ವ್ಯಭಿಚಾರಕ್ಕೆ ತಳ್ಳುವ ವ್ಯಾಪಾರವಾಗಿದೆ. ಇದು ತ್ವರಿತ ಗತಿಯಲ್ಲಿ ಬೆಳೆಯುತ್ತಿರುವ ಅಪರಾಧ ಉದ್ಯಮವಾಗಿದೆ. ಅಲ್ಲದೇ ಅಂತಿಮವಾಗಿ ಇದು ಮಾದಕ ವಸ್ತುವಿನ ವ್ಯಾಪಾರವನ್ನು ಮೀರಿ ಬೆಳೆಯುತ್ತಿದೆ ಎಂದು ಊಹಿಸಲಾಗಿದೆ.
ಮಧ್ಯ ಹಾಗು ಪೂರ್ವ ಯುರೋಪಿಯನ್ ಗುಲಾಮರನ್ನು ಸಾಮಾನ್ಯವಾಗಿ ಸಕಾಲಿಬ ಎಂದು ಕರೆಯಲಾಗುತ್ತಿತ್ತು. 8ನೇ ಶತಮಾನದ ಆರಂಭದಿಂದ ಮೂರ್ ಗಳೂ ಸಹ ಮೆಡಿಟರೇನಿಯನ್ ಹಾಗು ಅಟ್ಲಾಂಟಿಕ್ ಸಾಗರದ ಸುತ್ತಲಿನ ಕರಾವಳಿ ಪ್ರದೇಶಗಳ ಮೇಲೆ ಆಕ್ರಮಣ ನಡೆಸಿದರು, ಹಾಗು ಬಾರ್ಬರಿ ದರೋಡೆಕೋರರೆಂದು ಪರಿಚಿತರಾದರು. ಅವರು 16ರಿಂದ 19ನೇ ಶತಮಾನಗಳ ನಡುವೆ 1.25 ದಶಲಕ್ಷ ಬಿಳಿಯ ಗುಲಾಮರನ್ನು ಪಶ್ಚಿಮ ಯುರೋಪ್ ಹಾಗು ಉತ್ತರ ಅಮೆರಿಕದಿಂದ ಸೆರೆಹಿಡಿದಿದ್ದರೆಂದು ಅಂದಾಜಿಸಲಾಗುತ್ತದೆ. ಮರಣದ ಪ್ರಮಾಣವು ಅತ್ಯಧಿಕವಾಗಿತ್ತು. ಉದಾಹರಣೆಗೆ, 1662ರಲ್ಲಿ ಆಲ್ಜೀರ್ಸ್ ನಲ್ಲಿ ಕಿಕ್ಕಿರಿದ ಗುಲಾಮಿ ಆಶ್ರಯದಾಣದಲ್ಲಿ ಪ್ಲೇಗ್ ರೋಗವು ಹರಡಿದಾಗ, ನಗರದಲ್ಲಿ ಬಂಧಿತರಾಗಿದ್ದ 30,000 ಗುಲಾಮರಲ್ಲಿ 10,000–20,000 ಗುಲಾಮರು ಮರಣವನ್ನಪ್ಪಿದರು.
1908ರಷ್ಟು ಹಿಂದೆ, ಸ್ತ್ರೀ ಗುಲಾಮರನ್ನು ಒಟ್ಟೋಮನ್ ಸಾಮ್ರಾಜ್ಯದಲ್ಲಿ ಮಾರಾಟ ಮಾಡಲಾಗುತ್ತಿತ್ತು. ಗುಲಾಮರ ಮಾರುಕಟ್ಟೆಯು ರಷ್ಯನ್ ಹಾಗು ಪರ್ಷಿಯನ್ ಗುಲಾಮರನ್ನು ಆಕರ್ಷಿಸಿತು, ಇದು ಮಧ್ಯ ಏಷ್ಯಾದ ಖಿವ ಖನತೆಯಲ್ಲಿ ಕೇಂದ್ರೀಕೃತಗೊಂಡಿತ್ತು. ಸರ್ ಹೆನ್ರಿ ಬಾರ್ಟ್ಲ್ ಫ್ರೆರೆಯ ಪ್ರಕಾರ , 1841ರಲ್ಲಿ ಭಾರತದಲ್ಲಿ ಅಂದಾಜು 8 ದಶಲಕ್ಷದಿಂದ 9 ದಶಲಕ್ಷದವರೆಗೂ ಗುಲಾಮರಿದ್ದರು. ಮಲಬಾರ್ ನಲ್ಲಿ, ಜನಸಂಖ್ಯೆಯಲ್ಲಿ ಸುಮಾರು 15%ನಷ್ಟು ಜನರು ಗುಲಾಮರಾಗಿದ್ದರು. ಗುಲಾಮಗಿರಿಯನ್ನು ಹಿಂದೂಸ್ತಾನದಲ್ಲಿ 1843ರ ಇಂಡಿಯನ್ ಸ್ಲೇವರಿ ಆಕ್ಟ್ ನ ಮೂಲಕ ರದ್ದುಪಡಿಸಲಾಯಿತು. ಇಸ್ತಾನಬುಲ್ ನಲ್ಲಿ, ಐದನೇ ಒಂದು ಭಾಗದಷ್ಟು ಜನಸಂಖ್ಯೆಯು ಗುಲಾಮರಿಂದ ಕೂಡಿತ್ತು.
ಬಾರ್ಟೋಲೋಮೆ ಡೆ ಲಾಸ್ ಕಾಸಸ್, ಕ್ಯೂಬಾದ (ಬಯಾಮೋ ಹಾಗು ಕಾಮಗುಯೇನಲ್ಲಿ ನಡೆದ ಕಾರ್ಯಚಟುವಟಿಕೆಗಳಲ್ಲಿ ಪಾಲ್ಗೊಂಡಿದ್ದರು) ಕಾರ್ಯಚಟುವಟಿಕೆಗಳಲ್ಲಿ ಭಾಗವಹಿಸಿದ್ದ 16ನೇ ಶತಮಾನದ ಡಾಮಿನಿಕನ್ ಪಂಥದವರು ಹಾಗು ಸ್ಪಾನಿಶ್ ಇತಿಹಾಸಜ್ಞ, ಇವರು ಹತುಯೇನಲ್ಲಿ ನಡೆದ ಸಾಮೂಹಿಕ ಹತ್ಯೆಯ ವೇಳೆ ಉಪಸ್ಥಿತರಿದ್ದರು; ಸಾಮೂಹಿಕ ಹತ್ಯೆಯು ಇವರಿಗೆ, ಸ್ಥಳೀಯರನ್ನು ಗುಲಾಮರನ್ನಾಗಿ ಮಾಡಿಕೊಳ್ಳದಿರುವಂತೆ ಹಾಗು ಕರಿಯ ಆಫ್ರಿಕನ್ನರನ್ನು ಗುಲಾಮರನ್ನಾಗಿ ಮಾಡಿಕೊಳ್ಳದಂತೆ ಸಾಮಾಜಿಕ ಚಳವಳಿಯನ್ನು ಆರಂಭಿಸಲು ಪ್ರೇರೇಪಣೆ ನೀಡಿತು. ಅಲ್ಲದೆ, ಸ್ಥಳೀಯ ಜನಸಂಖ್ಯೆಯಲ್ಲಿ ಗಮನಾರ್ಹ ಕ್ಷೀಣತೆಯು, ಸ್ಥಳೀಯ ಜನಸಂಖ್ಯೆಯನ್ನು ರಕ್ಷಿಸಲು ಮೊದಲ ರಾಜವಂಶದ ಕಾನೂನಿನ ಜಾರಿಗೆ ಕಾರಣವಾಯಿತು .
ಪೂರ್ವ ಮಧ್ಯಯುಗದ ಗುಲಾಮರ ವ್ಯಾಪಾರವು ಪ್ರಮುಖವಾಗಿ ದಕ್ಷಿಣ ಮತ್ತು ಪೂರ್ವದವರೆಗಿತ್ತು: ಬೈಜಾನ್ಟಿನ್ ಸಾಮ್ರಾಜ್ಯ ಮತ್ತು ಮುಸ್ಲಿಮ್ ಪ್ರಪಂಚ ಇದರ ನೆಲೆಗಳಾಗಿದ್ದವು. ಅಲ್ಲದೇ ಪೇಗನ್ ಮಧ್ಯ ಯುರೋಪ್ ಮತ್ತು ಕೌಕ್ಯಾಸುಸ್ ಮತ್ತು ಟಾರ್ಟರಿ, ಪೂರ್ವ ಯುರೋಪ್ ಗಳು ಕೂಡ ಪ್ರಮುಖ ಮೂಲಗಳಾಗಿವೆ. ವೈಕಿಂಗ್, ಅರಬ್, ಗ್ರೀಕ್ ಮತ್ತು ಯೆಹ್ಯೂದಿ ವ್ಯಾಪಾರಿಗಳು ,ಎಲ್ಲರು ಪೂರ್ವ ಮಧ್ಯಯುಗೀನ ಕಾಲದ ಸಂದರ್ಭದಲ್ಲಿ ಗುಲಾಮರ ವ್ಯಾಪಾರದಲ್ಲಿ ಒಳಗೊಂಡಿದ್ದರು. ಜಾಂಜ್ ಬಂಡಾಯದ ನಂತರ 10 ನೇ ಶತಮಾನದಲ್ಲಿ ಯುರೋಪಿಯನ್ ಗುಲಾಮರಲ್ಲಿ ವ್ಯಾಪಾರವು ಉತ್ತುಂಗಕ್ಕೇರಿತು. ಈ ಬಂಡಾಯ ಅರಬ್ ರಾಷ್ಟ್ರದಲ್ಲಿ ಆಫ್ರಿಕನ್ ಗುಲಾಮರ ಬಳಕೆಯನ್ನು ತಗ್ಗಿಸಿತು.
ಗುಲಾಮಗಿರಿ ಎಂಬುದು ಒಂದು ವ್ಯವಸ್ಥೆಯಾಗಿದ್ದು, ಇದರಡಿಯಲ್ಲಿ ಜನರನ್ನು ಸ್ವತ್ತಿನಂತೆ ಕಾಣಲಾಗುತ್ತದೆ. ಅಲ್ಲದೇ ಅವರನ್ನು ದುಡಿಮೆಗಾಗಿ ಬಲವಂತಪಡಿಸಲಾಗುತ್ತದೆ. ಗುಲಾಮರನ್ನು ಬಂಧಿಸಿದಾಗಿನಿಂದ, ಕೊಂಡುಕೊಂಡಾಗಿನಿಂದ ಅಥವಾ ಹುಟ್ಟಿನಿಂದಲೆ ಅವರ ಇಚ್ಛೆಗೆ ವಿರುದ್ಧವಾಗಿ ಇಟ್ಟುಕೊಳ್ಳಬಹುದು. ಅಲ್ಲದೇ ಅವರು ದುಡಿಯಲು ನಿರಾಕರಿಸಿದಲ್ಲಿ ಅಥವಾ ಪ್ರತಿಫಲವನ್ನು ಅಪೇಕ್ಷಿಸಿದಲ್ಲಿ ಅವರ ಬದುಕುವ ಸ್ವತಂತ್ರವನ್ನು ಕಿತ್ತುಕೊಳ್ಳಬಹುದಾಗಿತ್ತು. ಗುಲಾಮಗಿರಿ, ಅನೇಕ ಸಂಸ್ಕೃತಿ ಗಳಲ್ಲಿ ಅಸ್ತಿತ್ವದಲ್ಲಿದಂತಹ ಬರಹ ದಾಖಲೆಗಳನ್ನು ಹಿಂದಿನದ್ದೆಂದು ತಿಳಿಸುತ್ತದೆ. ಅಲ್ಲದೇ ಕೆಲವು ಐತಿಹಾಸಿಕ ಸಂದರ್ಭಗಳಲ್ಲಿ ಮಾಲೀಕರು ಗುಲಾಮರನ್ನು ಹತ್ಯೆಮಾಡುವುದು ಕಾನೂನು ಬದ್ಧವಾಗಿತ್ತು.
ಸಂಪೂರ್ಣವಾಗಿ ದಾಖಲಿತವಾದ ಮಾನವ ಇತಿಹಾಸದುದ್ದಕ್ಕೂ ಒಂದಲ್ಲ ಒಂದು ರೂಪದಲ್ಲಿ ಗುಲಾಮಗಿರಿಯು ಅಸ್ತಿತ್ವದಲ್ಲಿತ್ತು — ಇದೆ ರೀತಿಯಲ್ಲಿ, ಹಲವಾರು ಅವಧಿಗಳಲ್ಲಿ, ಗುಲಾಮರ ಮುಕ್ತವಾದ ದೊಡ್ಡ ಅಥವಾ ವಿಶಿಷ್ಟ ಗುಂಪಿನ ಚಳವಳಿಗಳಲ್ಲಿ ಕಂಡುಬಂದಿತ್ತು. ಬೈಬಲಿನ ಬುಕ್ ಆಫ್ ಎಕ್ಸೋಡಸ್ ನ ಪ್ರಕಾರ, ಮೋಸಸ್, ಇಸ್ರೇಲಿ ಗುಲಾಮರನ್ನು ಪ್ರಾಚೀನ ಈಜಿಪ್ಟ್ ನ ಹೊರಗೆ ಹಾಕಿದ — ಬಹುಶಃ ಇದು ಗುಲಾಮರು ಮುಕ್ತಗೊಂಡ ಬಗ್ಗೆ ದೊರೆತಿರುವ ಮೊದಲ ಲಿಖಿತ ದಾಖಲೆಯಾಗಿದೆ. ನಂತರದಲ್ಲಿ ಯೆಹೂದಿ ಕಾನೂನುಗಳು ಇಸ್ರೇಲ್ ಭೂಪ್ರದೇಶದಾಚೆಗೆ ಗುಲಾಮರ ಮಾರಾಟಗಾರಿಕೆಯನ್ನು ನಿರ್ಬಂಧಿಸಿತು, ಹಾಗು ಹೀಗೆ ಮಾಡಬೇಕಾದರೆ ಇಸ್ರೇಲ್ ನಿಂದ ಗುಲಾಮರು ಹೊರಗೆ ಹೋಗಬೇಕಿತ್ತು.
ಅಟ್ಲಾಂಟಿಕ್ ಆಚೆಗಿನ ಗುಲಾಮರ ವ್ಯಾಪಾರವು 18ನೇ ಶತಮಾನದಲ್ಲಿ ಉತ್ತುಂಗಕ್ಕೇರಿತು, ಈ ಅವಧಿಯಲ್ಲಿ ಪಶ್ಚಿಮ ಆಫ್ರಿಕಾದ ಒಳನಾಡು ಪ್ರದೇಶಗಲ್ಲಿ ಆಕ್ರಮಣಗಳನ್ನು ನಡೆಸಿ ಅಧಿಕ ಸಂಖ್ಯೆಯಲ್ಲಿ ಗುಲಾಮರನ್ನು ಸೆರೆಹಿಡಿಯಲಾಗಿತ್ತು. ಈ ಆಕ್ರಮಣಗಳನ್ನು ಮಾದರಿಯಾಗಿ ಆಫ್ರಿಕನ್ ಸಾಮ್ರಾಜ್ಯಗಳು ನಡೆಸುತ್ತಿದ್ದವು, ಉದಾಹರಣೆಗೆ ಓಯೋ ಸಾಮ್ರಾಜ್ಯ , ಅಶಾಂತಿ ಸಾಮ್ರಾಜ್ಯ, ದಹೊಮೆಯ್ ಸಾಮ್ರಾಜ್ಯ, ಹಾಗು ಆರೋ ಒಕ್ಕೂಟ. ಬಹಳ ತೀವ್ರವಾದ ಆಫ್ರಿಕನ್ ವಿರೋಧದ ಕಾರಣದಿಂದಾಗಿ ಯುರೋಪಿಯನ್ನರು ಬಹಳ ಅಪರೂಪವಾಗಿ ಆಫ್ರಿಕಾದ ಒಳಾಂಗಣ ಪ್ರದೇಶಕ್ಕೆ ಪ್ರವೇಶಿಸುತ್ತಿದ್ದರು. ಗುಲಾಮರನ್ನು ಕರಾವಳಿ ತೀರದ ಹೊರ ಶಿಬಿರಕ್ಕೆ ಕರೆತಂದು ವಸ್ತುಗಳ ಬದಲಿಗೆ ಮಾರಾಟ ಮಾಡಲಾಗುತ್ತಿತ್ತು.
ನವೆಂಬರ್ 2006ರಲ್ಲಿ, ಇಂಟರ್ನ್ಯಾಷನಲ್ ಲೇಬರ್ ಆರ್ಗನೈಸೇಶನ್, ಇಂಟರ್ನ್ಯಾಷನಲ್ ಕೋರ್ಟ್ ಆಫ್ ಜಸ್ಟಿಸ್ ನಲ್ಲಿ "ತನ್ನ ಪ್ರಜೆಗಳನ್ನು ಬಲವಂತವಾಗಿ ಜೀತಗಾರರನ್ನಾಗಿ ಮಾಡಿಕೊಂದು, ಮಾನವೀಯತೆಯ ವಿರುದ್ಧ ಅಪರಾಧಗಳನ್ನು ಎಸಗುತ್ತಿರುವ" ಮಿಲಿಟರಿ ಆಡಳಿತದಲ್ಲಿರುವ ಮ್ಯಾನ್ಮಾರ್ ಜುಂಟದ ಸದಸ್ಯರ ವಿರುದ್ಧ ದಾವೆ ಹೂಡುವುದಾಗಿ ಪ್ರಕಟಿಸಿತು. ಇಂಟರ್ನ್ಯಾಷನಲ್ ಲೇಬರ್ ಆರ್ಗನೈಸೇಶನ್ ಪ್ರಕಾರ, ಅಂದಾಜು 800,000 ಜನರು ಮ್ಯಾನ್ಮಾರ್ ನಲ್ಲಿ ಬಲವಂತದ ಜೀತಗಾರಿಕೆಗೆ ಒಳಗಾಗಿದ್ದರು. ಕಳೆದ ಐವತ್ತು ವರ್ಷಗಳಲ್ಲಿ 40-50 ದಶಲಕ್ಷ ಜನರನ್ನು ಲಾವೊಗೈ ಗೆ ಕಳುಹಿಸಲಾಗಿದೆ, ಇದು ಪೀಪಲ್'ಸ್ ರಿಪಬ್ಲಿಕ್ ಆಫ್ ಚೀನಾನಲ್ಲಿರುವ ಬಲವಂತದ ಜೀತಗಾರಿಕೆ ಶಿಬಿರ ವ್ಯವಸ್ಥೆಯಾಗಿದೆ.
ಇತಿಹಾಸಜ್ಞರ ಪ್ರಕಾರ ಅರಬ್ ಗುಲಾಮರ ಮಾರಾಟವು ಒಂದು ಸಾವಿರ ವರ್ಷಗಳಿಗೂ ಅಧಿಕ ಕಾಲ ಚಾಲ್ತಿಯಲ್ಲಿತ್ತು. ತೀರ ಇತ್ತೀಚಿಗೆ 1960ರ ಆರಂಭದಲ್ಲಿ, ಸೌದಿ ಅರೇಬಿಯಾದ ಗುಲಾಮರ ಸಂಖ್ಯೆಯು 300,000ದಷ್ಟಿತ್ತೆಂದು ಅಂದಾಜಿಸಲಾಗಿದೆ. ಯೆಮೆನ್ ನನ್ನು ಒಳಗೊಂಡಂತೆ, ಸೌದಿಗಳು, ಕೇವಲ 1962ರಲ್ಲಿ ಗುಲಾಮಗಿರಿಯನ್ನು ನಿಷೇಧಿಸಿದರು. ಅರಬ್ ಜಗತ್ತಿಗೆ ಗುಲಾಮರು ವಿವಿಧ ಪ್ರದೇಶಗಳಿಂದ ಬಂದಿದ್ದರು, ಇದರಲ್ಲಿ ಉಪ-ಸಹರನ್ ಆಫ್ರಿಕಾ , ಕಕೇಷಸ್ , ಮಧ್ಯ ಏಷ್ಯಾ , ಹಾಗು ಮಧ್ಯ ಹಾಗು ಪಶ್ಚಿಮ ಯುರೋಪ್ ನ ಗುಲಾಮರು ಸೇರಿದ್ದಾರೆ.
ಗುಲಾಮಗಿರಿಯು ತಾಂತ್ರಿಕ ಪ್ರಗತಿಯನ್ನು ಕುಂಠಿತಗೊಳಿಸುತ್ತವೆ ಎಂದು 18ನೇ ಶತಮಾನದ ವಿಮರ್ಶಕರು ವಾದಿಸಿದ್ದಾರೆ, ಏಕೆಂದರೆ ಗುಲಾಮಗಿರಿಯಲ್ಲಿ ಕಾರ್ಮಿಕರ ಪರಿಣಾಮಕಾರಿತ್ವವನ್ನು ಹೆಚ್ಚಿಸುವ ಬದಲಿಗೆ ಸರಳ ಕಾರ್ಯಗಳನ್ನು ಮಾಡುವ ಗುಲಾಮರ ಸಂಖ್ಯೆಯನ್ನು ಅಧಿಕಗೊಳಿಸಲು ಹೆಚ್ಚಿನ ಗಮನವನ್ನು ಹರಿಸಲಾಗುತ್ತಿತ್ತು. ಇದರಿಂದಾಗಿ, ಗ್ರೀಸ್‌ನಲ್ಲಿ ಮತ್ತು ನಂತರ ರೋಮ್‌ನಲ್ಲಿ ತಾತ್ತ್ವಿಕ ಅರಿವು ಮತ್ತು ಕಲಿಯುವಿಕೆಯನ್ನು ಕಾರ್ಮಿಕರ ದೈಹಿಕ ಸಾಮರ್ಥ್ಯವನ್ನು ಹೆಚ್ಚಿಸಲು ಅಥವಾ ಉತ್ಪಾದನೆಯನ್ನು ಸುಧಾರಿಸಲು ಬಳಸಲಾಗಲಿಲ್ಲ.
ಆಗ್ನೇಯ ಏಷ್ಯಾದಲ್ಲಿ, ಹದಿನೇಳರಿಂದ ಇಪ್ಪತ್ತನೆ ಶತಮಾನದಲ್ಲಿ ಥೈಲಾಂಡ್ ಹಾಗು ಬರ್ಮಾದ ಕೆಲ ಪ್ರದೇಶಗಳಲ್ಲಿ ಜನಸಂಖ್ಯೆಯ ಮೂರನೇ ಒಂದು ಭಾಗದಷ್ಟು ಗುಲಾಮರಿದ್ದರು. ಇಂಡೋಚೀನಾದ ಪರ್ವತದ ಮೇಲಿದ್ದ ಬುಡಕಟ್ಟು ಜನರನ್ನು "ಸಿಯಾಮೀಸ್ , ಅನಮೈಟ್ಸ್ , ಹಾಗು ಕಾಂಬೋಡಿಯನ್ನರು ಎಡೆಬಿಡದೆ ಬೇಟೆಯಾಡಿ, ಗುಲಾಮರನ್ನಾಗಿ ಮಾಡಿಕೊಳ್ಳು ಎಳೆದುಕೊಂಡು ಹೋಗುತ್ತಿದ್ದರು." ಸಿಯಾಮೀಸ್ ಮಿಲಿಟರಿ ಶಿಬಿರವನ್ನು ದೊಡ್ಡ ಪ್ರಮಾಣದ ಗುಲಾಮರ-ಬೇಟೆಯಾಡುವ ಕಾರ್ಯಾಚರಣೆಯಾಗಿ ಮಾರ್ಪಡಿಸಲಾಯಿತು.
ಈ ವ್ಯಾಪಾರದ ಮೇಲೆ ಆಫ್ರಿಕನ್ ನಿಯಂತ್ರಣವನ್ನು ಉಲ್ಲೇಖಿಸುವ ಸಾಕಷ್ಟು ಸಾಕ್ಷ್ಯಾಧಾರಗಳಿವೆ. ನೈಜೀರಿಯಾದ ಇತರ ದಕ್ಷಿಣದ ಭಾಗಗಳು ಮತ್ತು ಕ್ಯಾಲಬರ್‌ನಂತಹ ಅನೇಕ ಆಫ್ರಿಕನ್ ರಾಷ್ಟ್ರಗಳ ಆರ್ಥಿಕತೆಯು ಏಕಮಾತ್ರವಾಗಿ ಈ ವ್ಯಾಪಾರವನ್ನು ಅವಲಂಬಿಸಿದ್ದವು. ಅಂಗೋಲದ ಇಂಬಂಗಲ ಮತ್ತು ಟಾಂಜೇನಿಯಾದ ನ್ಯಾಮ್ವೆಜಿ ಮೊದಲಾದ ಆಫ್ರಿಕನ್ ಜನರು ಯುರೋಪಿಯನ್ನರಿಗಾಗಿ ಆಫ್ರಿಕನ್ನರನ್ನು ಸೆರೆಹಿಡಿಯಲು ಇತರ ಆಪ್ರಿಕನ್ ರಾಷ್ಟ್ರಗಳೊಂದಿಗೆ ಕಾದಾಡುವ ಮಧ್ಯವರ್ತಿಗಳಾಗಿ ಕಾರ್ಯನಿರ್ವಹಿಸುತ್ತಿದ್ದರು.
ಸ್ಪೇನ್, ತುಲನಾತ್ಮಕವಾಗಿ ಪ್ರಬಲವಾಗಿದ್ದ ಹೊಸ ಜಗತ್ತಿನ ನಾಗರೀಕತೆಗಳ ವಿರುದ್ಧ ಹೋರಾಟ ನಡೆಸಬೇಕಿತ್ತು. ಅಮೆರಿಕದ ಸ್ಥಳೀಯ ಜನರ ಮೇಲೆ ಸ್ಪಾನಿಶ್ ಆಕ್ರಮಣವು, ವ್ಯಾಪಕ ಅಟ್ಲಾಂಟಿಕ್ ಗುಲಾಮರ ವ್ಯಾಪಾರ ಒಂದು ಭಾಗವಾಗಿ ಸ್ಥಳೀಯರನ್ನು ಬಲವಂತದ ಜೀತಗಾರಿಕೆಗೆ ಬಳಸಿಕೊಳ್ಳುವುದು ಸೇರಿತ್ತು. ಸ್ಪಾನಿಶ್ ವಸಾಹತು ನೆಲೆಗಳು, ಹೊಸ ಜಗತ್ತಿನಲ್ಲಿ ಕ್ಯೂಬಾ ಹಾಗು ಹಿಸ್ಪಾನಿಯೋಲಾದಂತಹ ದ್ವೀಪಗಳ ಮೇಲೆ ಆಫ್ರಿಕನ್ ಗುಲಾಮರನ್ನು ಬಳಸಿಕೊಂಡ ಮೊದಲ ಯುರೋಪಿಯನ್ ಗಳೆನಿಸಿದ್ದಾರೆ,.
ಸಿದ್ಧಾರ್ಥ್ ಕಾರಾ, 2006ರ ಕೊನೆಯಲ್ಲಿ ಅಂದಾಜು 28.4 ದಶಲಕ್ಷ ಗುಲಾಮರನ್ನು ಮೂರು ವಿಭಾಗಗಳಾಗಿ ವಿಂಗಡಿಸಿದರು: ಕರಾರುಬದ್ಧ ಜೀತಗಾರಿಕೆ ಸಾಲದ ಬಂಧನ , ಬಲವಂತದ ಜೀತಗಾರಿಕೆ , ಹಾಗು ಸಾಗಾಣಿಕೆ ಗುಲಾಮರು . ಕಾರಾ, ವಿಶ್ವದಲ್ಲಿ ಪ್ರತಿ ವರ್ಷಕ್ಕೆ ಅಂದಾಜಿಸಲಾಗುವ ಗುಲಾಮರ ಸಂಖ್ಯೆಯನ್ನು ಲೆಕ್ಕ ಹಾಕಲು ಕ್ರಿಯಾತ್ಮಕ ಮಾದರಿಯನ್ನು ಒದಗಿಸುತ್ತಾರೆ, ಇದರಂತೆ 2009ರ ಕೊನೆಯಲ್ಲಿ 29.2 ದಶಲಕ್ಷ ಜನರೆಂದು ಅಂದಾಜಿಸಲಾಗಿತ್ತು.
ಗುಲಾಮಗಿರಿಯು ಬೇಟೆಗಾರ–ಸಂಚಯಿ ಜನಸಂಖ್ಯೆಯಲ್ಲಿ ವಿರಳವಾಗಿದ್ದರು, ಇಲ್ಲಿ ಗುಲಾಮಗಿರಿ ಸಾಮಾಜಿಕ ವರ್ಗೀಕರಣ ವ್ಯವಸ್ಥೆಯ ರೂಪದಲ್ಲಿತ್ತು. ಸಾಮೂಹಿಕ ಗುಲಾಮಗಿರಿಗೆ ಆರ್ಥಿಕ ಹೆಚ್ಚುವರಿಯ ಮತ್ತು ಬದುಕಬಲ್ಲ ಅಧಿಕ ಜನಸಂಖ್ಯಾ ದಟ್ಟಣೆಯ ಅಗತ್ಯವಿರುತ್ತದೆ. ಈ ಕಾರಣಗಳಿಂದಾಗಿ ಗುಲಾಮಗಿರಿ ಪದ್ಧತಿ, ಸುಮಾರು 11,000 ಸಾವಿರ ವರ್ಷಗಳ ಹಿಂದೆ ನವಶಿಲಾಯುಗದ ಆಗಮನದ ಸಂದರ್ಭದಲ್ಲಿ ಕೃಷಿಯನ್ನು ಆವಿಷ್ಕಾರಿಸಿದ ನಂತರವೇ ಹುಟ್ಟಿಕೊಂಡಿತು.
ಅಟ್ಲಾಂಟಿಕ್ ಗುಲಾಮರ ಮಾರಾಟದಲ್ಲಿ ಆಫ್ರಿಕಾದ ಪಾತ್ರದ ಬಗ್ಗೆ ಜಾಗತಿಕವಾಗಿ ತಿಳಿಯಲು ಕೆಲವು ಇತಿಹಾಸಕಾರರು ಪ್ರಮುಖ ಕೊಡುಗೆಗಳನ್ನು ನೀಡಿದ್ದಾರೆ. ಆಫ್ರಿಕನ್ ವ್ಯಾಪಾರಸ್ಥರು ಗುಲಾಮರ ವಿನಿಮಯಕ್ಕಾಗಿ ವ್ಯಾಪಾರಿ ಸರಕುಗಳನ್ನು ಸಂಗ್ರಹಿಸುತ್ತಿದ್ದರೆಂದು ವಾದಿಸುವ ಮೂಲಕ ಹೆಚ್ಚಿನ ಇತಿಹಾಸಕಾರರು ಗುಲಾಮರ ಮಾರಾಟದಲ್ಲಿ ಆಫ್ರಿಕನ್ ಏಜೆನ್ಸಿ ಮತ್ತು ಅಂತಿಮವಾಗಿ ಹಂಚಿತ ಜವಾಬ್ದಾರಿಯೊಂದು ಪಾಲ್ಗೊಂಡಿತ್ತೆಂದು ವಾದಿಸಿದ್ದಾರೆ.
ಅಮೆರಿಕನ್ನರ ಸ್ಪಾನಿಶ್ ವಸಾಹತು ನೆಲೆಯು, ಸ್ಥಳೀಯ ಅಮೆರಿಕನ್ನರನ್ನು ಗುಲಾಮರನ್ನಾಗಿ ಮಾಡಿಕೊಳ್ಳುವ ಹಕ್ಕಿನ ಬಗ್ಗೆ ವಿವಾದ ಹುಟ್ಟುಹಾಕಿತು. ಸ್ಪಾನಿಶ್ ಹೊಸ ಜಗತ್ತಿನ ವಸಾಹತು ನೆಲೆಗಳಿದ್ದ ಒಬ್ಬ ಪ್ರಮುಖ ಟೀಕಾಕಾರನೆಂದರೆ ಬಾರ್ಟೊಲೊಮೆ ಡೆ ಲಾಸ್ ಕಾಸಸ್, ಈತ ಸ್ಥಳೀಯ ಅಮೆರಿಕನ್ನರ ಗುಲಾಮಗಿರಿಯನ್ನು ವಿರೋಧಿಸುವುದರ ಜೊತೆಗೆ, ನಂತರದಲ್ಲಿ ಅಮೆರಿಕದಲ್ಲಿದ್ದ ಆಫ್ರಿಕನ್ನರ ಗುಲಾಮಗಿರಿಯನ್ನೂ ಸಹ ವಿರೋಧಿಸಿದ.